== Baggrund ==
Næsten et år tidligere, i juli 1469, blev en hær loyal over for [[Huset York|York kongen]], [[Edvard 4. af England|kong Edvard 4.]] besejret i [[Slaget ved Edgecote Moor]] af [[Richard Neville, 16. jarl af Warwick]], hans utilfredse tidligere støtte. Edvard selv blev efterfølgende taget til fange i [[Olney, Buckinghamshire]].<ref>Ross, C., ''Edward IV'', Trowbridge 1975, p. 132</ref> Men med hjælp og støtte fra sin bror [[Richard 3. af England|Richard, hertug af Gloucester]], havde han dog nu genvundet magten. På trods af den formelle forsoning mellem Warwick og kongen befandt Warwick sig i marts 1470 i en lignende situation som den, han havde været i før Slaget ved Edgecote. Han var ude af stand til at udøve nogen kontrol over eller påvirke Edvards politik. Warwick ville anbringe en anden af kongens brødre, [[Georg Plantagenet, 1. hertug af Clarence|Georg, hertug af Clarence]], på tronen, så han kunne genvinde sin indflydelse. For at gøre dette opfordrede han tidligere tilhængere af det besejrede [[Huset Lancaster|Hus Lancaster]] til at gøre oprør.
Kriminalitet